Մոսկվան լցված է տաջիկներով, ուզբեկներով: Ամենեւին չնսեմացնելով նրանց ազգային արժանիքներն ու կարողությունները, փողոց ավլելուց ու ապօրինի տաքսի վարելուց բացի նրանք ոչնչով չեն զբաղվում: Համարյա նույն մակարդակն են նաեւ Հայաստանի ու Արցախի քաղաքներից ու գյուղերից այստեղ եկած տասնյակ-հարյուրհազարավոր միջին տարիքի մարդիկ ու երիտասարդներ: Վախակալած աչքերով, թաքնվելով ոստիկաններց ու սափրված գլուխներով երիտասարդական խմբերից, կեղտի ու մրի մեջ կորած հագուստներով փողոցներում ասֆալտ փռողներ (մեծ մասը ջավախքցիներ են), անլեգալ տաքսիստներ, կիսաշեն բնակարաններ ու մերձմոսկովյան բնակավայրերում առանձնատներ վերանորոգողներ, շինարար սեւագործ բանվորներ, շինարարական բացօթյա շուկաների մանրավաճառներ, կրպակատերեր...